בית הכנסת של מונמארטר

בית הכנסת של מונמארטר (בצרפתית: Synagogue de la rue Sainte-Isaure) ממוקם ב-Rue Sainte-Isaure, ברובע השמונה-עשר של פריז. בית הכנסת הוקם בשנת 1904, בידי קהילה של יהודים יוצאי מזרח אירופה. בשנת 1907 תרם הברון אדמונד ג'יימס דה רוטשילד כספים להרחבתו של המבנה. בשנת 1941 במהלך מלחמת העולם השנייה, ניזוק בית הכנסת על ידי צרפתים פרו-נאצים. משנת 1975 ועד 2006, שימש הרב מאיר זייני כרב בית הכנסת והנהיג את קהילת מונמארטר במשך למעלה משלושים שנה. כאשר הגיע, היה בית הכנסת האשכנזי כמעט ריק ולמעשה נטוש. הוא החיה את הפעילות הקהילתית, משך קהל רחב והקים תלמוד תורה. הנהגתו הרוחנית, שהתאפיינה במחויבות ציונית עמוקה ובהדגשת המרכזיות של ארץ ישראל, השפיעה רבות על בני הנוער בקהילה, שרבים מהם בחרו לעלות לישראל. ביבליוגרפיה קישורים חיצוניים הערות שוליים